Åke Ahlrén

Åke AHLRÉN (naskiĝis la 25-an de majo 1918, mortis la 6-an de aprilo 2014 en Kista) estis sveda esperantisto.

Laŭ profesio li estis oficisto ĉe inĝeniera firmo, kaj kiel tia ofte survoje en Eŭropo, ek de 1966 ĉefe en landoj malantaŭ la tiel nomita Fera Kurteno. Tie li spertis Esperanton ne malofte kiel apogon.

Li loĝis en Kista, urboparto de Stokholmo.

Li estis membro de KELI kaj partoprenis laŭeble ĉiujn kristanajn kaj ekumenajn kongresojn same kiel la de Bernhard Eichkorn organizitajn ADORU-Semiariojn kaj Bibliajn Tagojn.

Kune kun la germana Adolf Burkhardt, la angla William John Downes, la nederlanda Hendrik Arie de Hoog kaj la norvega Hans Amund Rosbach li eldonis en 1971 la Evangelian Himnaron "Adoru Kantante".

Åke Ahlrén tradukis pli ol dudek kristanajn himnojn, unu li originale verkis.

En ADORU troviĝas jenaj:

ADORU 121: Nun tago benata, 1971 – Den signade dag
ADORU 166: Flugilojn Viajn tenu, 1952 – Bred dina vida vingar
ADORU 255: Donu ĝojon kaj feliĉon, 1962 – Hilf, Herr Jesu, lass gelingen; Giv, o Jesu, fröjd och lycka
ADORU 367: Ni, el popoloj multaj sur la ter', 1966
ADORU 432: Ĉarme super ter' radias, 1962 – Vänligt över jorden glänser
ADORU 511: Turnu Vin al ni, ho Sinjor', 1975 – Kumba yah, my Lord, kumba yah
ADORU 567: Porti mi volas Vian mesaĝon, 1979 – Y mambu maku mu zingo kiami; Se, jag vill bära ditt budskap, Herre
ADORU 576: Ĉe Dio nestas ĝojo, 1962 – Hos Gud är idel glädje
ADORU 596: Sidiĝu man-en-mane, 1975 – Vi sätter oss i ringen
ADORU 612: Belegas nun somer-sezon', 1962 – Geh aus, mein Herz, und suche Freud; I denna ljuva sommartid
ADORU 616: Florados nun la tero, ĉ. 1965 – Den blomstertid nu kommer
ADORU 754: Donu gloron al Di', 1995 – Lova Herren, min själ
ADORU 901: Kune manĝu ni nun de Lia pan', 1975 – Let us break bread together

Aliaj:

Batalas du reĝoj pri l' homa anim', 1950, en Evangelia Kantaro 34 – Två väldiga strida
Ĉar Vi elektis vivi en malriĉec' 2002/2004, en Dia Regno 5/2006 – För att du inte tog det gudomliga
Donu la manon, ĉar samas nia cel', 1975 en Tero kaj Ĉielo Kantu 16 – Räck mig din hand
Fratoj, kantu ni dumvoje, 1971 en Adoru Kantante 218 – Sjungen, syskon, unter vägen
Jesu', Via Vort' estas lum', 1971 en Adoru Kantante 88 – O Jesus, ditt ord är vårt ljus
Kun Di', Lia paco, Spirito kaj vort', 1971 en Adoru Kantante 172 – Med Gud och hans vänskap
La lumo venis al la mond', haleluja, 1975 en Tero kaj Ĉielo Kantu 24 – Det ljus som liv åt världen gav
Min Vi malŝarĝis je la mizer', 1971 en Adoru Kantante 219 – Bar Du min börda
Sonas kiel anĝelĥoro tiu nom', 1971 en Adoru Kantante 159 – Jesus, Jesus, o det ordet
Susuras tra la vivbatal', 1971 en Adoru Kantante 35 – Det susar genom livets strid
Ŝalom', 2014 en Dia Regno 2/2014

Kategorio:Svedaj esperantistoj
Kategorio:Esperantlingvaj poetoj